**Bugyi Nagyközség Önkormányzatának Képviselő-testülete**

**12/2017. (IX.18.) önkormányzati rendelete**

**A Napköziotthonos konyha étkezési térítési díjainak, megállapításáról a 18/2017. (XII.20.); 14/2018. (XII.18.); 15/2019. (XII.18.); 5/2020. (II.14.), 20/2020. (XI.24.);1/2021 (I.04.) sz. rendelettel egységes szerkezetben**

Bugyi Nagyközség Önkormányzat Képviselő-testülete a szociális igazgatásról és a szociális ellátásárokról szóló 1993. évi III. törvény 92. § (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján és a 104. § (1) bekezdés b) pontjában és a 151. § (2f) bekezdésében meghatározott feladatkörében eljárva a Napköziotthonos konyha étkezési térítési díjainak megállapításáról az alábbi rendeletet alkotja:

**1.§.**

[[1]](#footnote-1)Óvoda intézményi térítési díja (nyersanyagköltség):

 Nettó ár (Ft/nap/fő) Áfa (Ft) Bruttó ár (Ft)

1. 3. életévét betöltött

óvodáskorúak esetén 480 130 610

1. 2 és fél-3 életév közötti

 gyermekek esetén 480 130 610

**2.§.[[2]](#footnote-2)**

[[3]](#footnote-3)Általános Iskola intézményi térítési díja (nyersanyagköltség):

 Nettó ár (Ft/nap/fő) Áfa (Ft) Bruttó ár (Ft)

1. tízórai + uzsonna

igénybevétele esetén 226 61 287

1. csak ebéd igénybevétele

esetén 406 110 516

**3.§.**

[[4]](#footnote-4)Szociális ebéd térítési díja:

 Nettó ár (Ft/nap/fő) Áfa (Ft) Bruttó ár (Ft)

 406 110 516

**4.§.**

1. Az 1-3.§-ban meghatározott intézményi térítési díjak az élelmezés nyersanyagköltségének egy ellátottra jutó napi összegén alapulnak, és tartalmazzák a hatályos jogszabályok szerinti felszámítandó ÁFA összegét is.

[[5]](#footnote-5)(2) A személyi térítési díjat az igénybevétel napjától havonként, tárgyhónapot követő hó 15. napjáig kell megfizetni.

**[[6]](#footnote-6)5.§.**

 (1) A gyermekétkeztetés személyi térítési díját az élelmezésvezetőnek konkrét összegben kell megállapítania, az intézményi térítési díj általános forgalmi adóval növelt összegének és az igénybe vett étkezések számának, valamint a normatív kedvezmények figyelembevételével.

(2) Ha a térítési díj megfizetésére kötelezett a személyi térítési díjat vitatja, annak összegével nem ért egyet, vagy annak csökkentését vagy elengedését kéri, a fizetési értesítés kézhezvételétől számított 8 napon belül a képviselő-testülethez fordulhat. A képviselő-testület a kérdésben a soron következő ülésén határoz.

(3) A személyi térítési díjat az igénybevétel napjától havonként, tárgyhónapot követő hó 10. napjáig kell megfizetni.

**[[7]](#footnote-7)6.§.**

(1) Ha a térítési díj fizetésére kötelezett (a továbbiakban: kötelezett), a térítési díj befizetését elmulasztotta és az elmaradt térítési díjat az intézményvezető 15 napos teljesítési határidő megjelölésével tett és a következményekre való figyelmeztetést is tartalmazó felhívására sem fizeti meg - mely alapján díjhátralékosként nyilvántartásba vételre kerül - a fenntartó a térítési díj-hátralék behajtására foganatosított kezdeményezéssel, vagy a behajthatatlannak minősített hátralék törlésével egyidőben, a döntés meghozatala hónapjának utolsó napjával, kizárja azt a kiskorút az étkezésből, akire nézve a kötelezett teljesítetlen hátralékot halmozott fel (továbbiakban: kiskorú).

(2) A fenntartó a kiskorú étkezésből történő kizárására irányuló döntése előtt, ismételten a hátralék teljesítésére hívja fel a kötelezettet, 15 napos teljesítési határidő megjelölésével és a következményekre való figyelmeztetéssel.

(3) Nem kerül sor az (1) bekezdés szerint a kiskorú étkezésből való kizárására abban az esetben, ha a kötelezett, a (4)-(5) bekezdés szerinti részlefizetési kedvezményt kért, és részletfizetési megállapodást kötött, a megállapodásban foglaltak maradéktalan teljesítésig.

(4) A kötelezett, a térítési-díjhátralék részletfizetéssel történő rendezését kezdeményezheti, írásbeli kérelemmel

a) az intézményvezetőnél a hátralék a fenntartói intézkedésre történő kimutatásáig, átadásig;

b) a fenntartónál a hátralék behajtására irányuló eljárás megindításáig.

(5) Az intézményvezető, a fenntartó abban az esetben engedélyezheti a részletfizetést, – különös tekintettel a kiskorú érdekeire – amennyiben a teljesítés valószínűsíthető. Az engedélyezése során, legfeljebb 6 havi részletfizetést engedélyezhető azzal, hogy a fennálló tartozásnak költségvetési éven belül teljesülnie kell. A részletfizetési engedély alapján, részletfizetési megállapodásban kell rögzíteni annak fenti feltételeit, továbbá azt, hogy a kötelezett elismeri a térítési díj-hátralék összegét ás vállalja, hogy a rögzített időpontig a fizetendő részleteket teljesíti.

(6) A részletfizetés teljesítésének elmaradását követően, a fenntartó a tartozás behajtása felől intézkedik, és dönt a kiskorú étkezésből történő kizárásáról.

**[[8]](#footnote-8)7. §.**

 A Képviselő-testület a polgármesterre átruházza a gyermekétkeztetés után fizetendő személyi térítési díj-hátralék behajtásának, a fenntartói részletfizetési engedmény biztosításának, a kiskorú étkezésből történő kizárására irányuló döntés meghozatalának hatáskörét.

**8. §.**

(1) E rendelet 2017. október 01. napján lép hatályba.

(2) E rendelet hatálybalépésével egyidejűleg hatályát veszti Bugyi Nagyközség Önkormányzata Képviselő- testületének a napköziotthonos konyha étkezési térítési díjainak, valamint az eladási ár megállapításáról szóló 26/2001. (XII.13.) sz. rendelete önkormányzati rendelete.

**Bugyi, 2017. szeptember 06.**

**Somogyi Béla dr. Szatmári Attila**

 **polgármester jegyző**

**Záradék:**

**Jelen rendelet egységes szerkezetbe foglalva 2020. december 01-én.**

 **dr. Szatmári Attila Jegyző**

TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL

|  |  |
| --- | --- |
| **Rendelet-tervezet címe:** | **Bugyi Nagyközség Önkormányzata Képviselő-testületének 12 / 2017. (IX.18.) önkormányzati rendelete** **Napköziotthonos konyha étkezési térítési díjainak megállapításáról** |
| **Rendelet-tervezet valamennyi jelentős hatása, különösen** |
| Társadalmi, gazdasági költségvetési  hatás: | Környezeti, egészségügyi következmények: | Adminisztratív terheket befolyásoló hatás: | Egyéb hatás: |
| A rendelet módosítása minimális többletterhet jelent az étkezést igénybevevőknek. | nem releváns  | A meglévő adminisztratív terhek nem változnak.  | Nincs- |
| **A rendelet megalkotása szükséges, mert:**  a Gyvt 151.§. (3) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege, melynek a jelenlegi rendelet nem felel meg, ezért módosítani szükséges. |
| **A rendelet megalkotásának elmaradása esetén várható következmények:** A rendelet alkotás elmaradása esetén rendeletünk nem felel meg agyvt hivatkozott rendelkezésének, melynek következménye lehet a költségvetési normatíva jogosultságunk elvesztése.  |
| **A rendelet alkalmazásához szükséges feltételek:** |
| Személyi: rendelkezésre áll.  | Szervezeti: rendelkezésre áll | Tárgyi: biztosított | Pénzügyi: rendelkezésre áll |

1. Módosította a 18/2017. (XII.20.), 14/2018. (XII.18.), 15/2019. (XII.18.), 20/2020. (XI.24.); 1/2021 (01.04) hatályos 2021. jan. 05-től [↑](#footnote-ref-1)
2. Módosította a 14/2018. (XII.18.), 14/2018. (XII.18.),az 1/2021 (01.04.) hatályos 2021. jan. 05-től [↑](#footnote-ref-2)
3. Módosította a 18/2017. (XII.20.), 14/2018. (XII.18.), 15/2019. (XII.18.), 20/2020. (XI.24.) hatályos 2021. jan. 01-től [↑](#footnote-ref-3)
4. Módosította a 18/2017. (XII.20.), 14/2018. (XII.18.), 15/2019. (XII.18.), 20/2020. (XI.24.);1/2021 (01.04) hatályos 2021. jan. 05-től [↑](#footnote-ref-4)
5. Beiktatta az 5/2020. (II.14.) sz. önk. rendelet, hatályos 2020. február 15-től [↑](#footnote-ref-5)
6. Beiktatta az 5/2020. (II.14.) sz. önk. rendelet, hatályos 2020. február 15-től [↑](#footnote-ref-6)
7. Beiktatta az 5/2020. (II.14.) sz. önk. rendelet, hatályos 2020. február 15-től [↑](#footnote-ref-7)
8. Beiktatta az 5/2020. (II.14.) sz. önk. rendelet, hatályos 2020. február 15-től [↑](#footnote-ref-8)